Diari Oficial de la Generalitat Valenciana


Sumari del DOGV 4448, del 26-02-2003 (2003/1952)

Notificació a Enriqueta Navarro Herreros. Recurs d'alçada número R-294/2002.
----------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1952


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Enriqueta Navarro Herreros. Recurs d'alçada número R-294/2002. [2003/S1952]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Enriqueta Navarro Herreros, carrer de José Andreu Alabarta, 35, 26a (46110 València) la Resolució del Recurs d'Alçada amb el número de referència interna R-294/2002.
  
Resolució
  
Examinat el recurs d'alçada formulat per la Enriqueta Navarro Herreros contra la resolució de visat i concessió de finançament qualificat per a l'adquisició d'un habitatge ja construït, número 46/1T/2260/2001/250.
  
Antecedents de fet
  
Primer. Enriqueta Navarro Herreros, adquirent d'un habitatge situat a València, carrer José Andreu Alabarta núm. 35, porta 26, mitjançant escriptura de compravenda de data 15 d'octubre de 2001, va presentar en el Servici Territorial d'Arquitectura i Habitatge de València, sol·licitud de visat i de finançament qualificat el dia 9 de novembre del dit any.
  
Segon. Després de diversos requeriments i una vegada completada la documentació necessària, en data 27 de setembre de 2002, el cap del Servici Territorial, va dictar resolució de visat i de concessió de finançament qualificat del Ministeri de Foment, en la modalitat d'habitatge existent (VEX 217). En la dita resolució consta el camp «primer accés N», per la qual cosa la subsidiació de la quota del préstec qualificat a què es referix la resolució ressenyada, així com les subvencions del Ministeri de Foment i de la Generalitat Valenciana, que a títol informatiu es comuniquen en full annex d'informació provisional d'ajudes, resulten d'import zero.
  
Tercer. Contra la citada resolució, Enriqueta Navarro Herreros interposa recurs d'alçada dins del termini i en la forma escaient amb les al·legacions que consten en este i que ací es donen per reproduïdes en benefici de la brevetat.
  
Fonaments de dret
  
Primer. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001 de 18 de desembre, del Govern Valencià (DOGV núm. 4.165, de 10 de gener de 2002).
  
Segon. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.
  
Tercer. La disposició transitòria sisena del Reial Decret 1.186/1998, de 12 de juny, sobre Mesures de Finançament d'Actuacions Protegibles en Matèria d'Habitatge i Sòl del Pla d'Habitatge 1998/2001, establix que no podran concedir-se préstecs qualificats a adquirents a l'empara de dita normativa, amb posterioritat al 31 de desembre de l'any 2001.
  
Quart. La disposició transitòria tercera del Reial Decret 1/2002, d'11 de gener, sobre Mesures de Finançament d'Actuacions Protegibles en Matèria d'Habitatge i Sòl del Pla d'Habitatge 2002-2005, disposa que les actuacions que no hagueren obtingut préstec qualificat amb anterioritat a la data en què es publique en el Boletín Oficial del Estado l'acord del Consell de Ministres pel qual es determine, per primera vegada per al Pla 2002-2005, el tipus d'interés efectiu anual dels préstecs qualificats objecte dels convenis amb entitats de crèdit, podran acollir-se a la seua normativa, sempre que les seues característiques s'adeqüen a les establides en este.
  
Cinqué. L'article 3 i l'article 18 del citat Reial Decret 1/2002, d'11 de gener, referents a la subsidiació de préstecs, limiten esta exclusivament, a favor d'adquirents, adjudicataris i promotors individuals per a ús propi, acollits al sistema de finançament qualificat per a primer accés a l'habitatge en propietat.
  
Sisé. En el cas que ens ocupa, examinada la documentació que hi ha en l'expedient, es comprova que Enriqueta Navarro Herreros ha sigut propietària d'un habitatge de protecció oficial, situat a València carrer en projecte s/n (partida del Safranar i situat a Sant Isidre).
  
Seté. La concessió per part de l'administració de les ajudes econòmiques per a l'adquisició d'habitatge, constituïx en principi una activitat reglada a la qual ha de subjectar-se l'activitat administrativa, la qual cosa no permet a l'òrgan que resol, decidir ponderant les circumstàncies que concorren en cada cas a fi de no convertir el control en arbitrarietat, sinó que el limita a constatar el compliment dels requisits exigits per la norma que el regula.
  
Per tot el que s'ha exposat, no desvirtuant allò que s'ha adduït per la recurrent el contingut de la resolució impugnada, es confirma esta.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Enriqueta Navarro Herreros, contra resolució del Servici Territorial d'Arquitectura i Habitatge de València, de data 27 de setembre de 2002, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.